《胡鼎文草堂》
明代·董纪

别驾山居草作堂，胜如工部百花庄。鹤雏转顶丹砂渥，松木凝脂琥珀香。

月下敲门僧问字，雪中扫径客携浆。林泉足可容真隐，只恐声名自播扬。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》